CELEX: 62017TN0727
Language: da
Date: 2017-10-26 00:00:00
Title: Sag T-727/17: Sag anlagt den 26. oktober 2017 — PP m.fl. mod EEAS

22.1.2018   
            
            
               DA
            
            
               Den Europæiske Unions Tidende
            
            
               C 22/45
            
         Sag anlagt den 26. oktober 2017 — PP m.fl. mod EEAS
   (Sag T-727/17)
   (2018/C 022/61)
   Processprog: fransk
   
      Parter
   
   
      Sagsøgere: PP, PQ og UQ (ved advokat N. de Montigny)
   
      Sagsøgt: Tjenesten for EU's Optræden Udadtil (EEAS)
   
      Sagsøgernes påstande
   
   
               —
            
            
               Det fastslås:
               
                           —
                        
                        
                           Annullation af beregningerne af 3. februar, 6. februar og 20. marts 2017 til sagsøgerne, som blev fremsendt til dem ved e-mail fra EEAS’ personaleafdeling samt, om fornødent, af de lønsedler, hvorved betalingen for uddannelsestillægget til sagsøgerens børn blev tildelt.
                        
                     
                           —
                        
                        
                           Om fornødent annullation af ansættelsesmyndighedens afgørelse i form af en e-mail af 15. december 2016, hvorved de fik meddelelse om:
                           
                                       —
                                    
                                    
                                       at ansøgningen om godtgørelse af skoleudgifter ud over loftet for uddannelsestillæg type B for skoleåret 2016/2017 var blevet accepteret, og
                                    
                                 
                                       —
                                    
                                    
                                       at hvert beløb ud over loftet under ingen omstændigheder vil kunne overstige 9 704,16 EUR.
                                    
                                 
                     
         
               —
            
            
               EEAS tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført to anbringender.
   
               1.
            
            
               Første anbringende om en ulovlighedsindsigelse, for så vidt som den af sagsøgte trufne afgørelse om at begrænse størrelsen af godtgørelsen af skoleudgifter ud over det vedtægtsmæssige loft, som i det foreliggende tilfælde bestrides, samt skrivelsen af 15. april 2016, hvorpå denne er baseret, og vejledningen tilsidesætter vedtægten for tjenestemænd i Den Europæiske Union og bilag X hertil.
            
         
               2.
            
            
               Andet anbringende om, at den individuelle afgørelse er ulovlig på grund af følgende klagepunkter:
               
                           —
                        
                        
                           tilsidesættelse af princippet om, at der skal udvises forudseenhed, af princippet om beskyttelse af den berettigede forventning og af retssikkerhedsprincippet og tilsidesættelse af princippet om god forvaltning og af deres velerhvervede rettigheder.
                        
                     
                           —
                        
                        
                           tilsidesættelse af ligebehandlingsprincippet og af princippet om forbud mod forskelsbehandling.
                        
                     
                           —
                        
                        
                           manglende afvejning af interesserne og manglende overholdelse af princippet om proportionalitet for så vidt angår den vedtagne foranstaltning.